Тақырыбы: «Бақытты балалар мекені».
Мақсаты: Мектепке дейінгі ұйыммен ата – аналар арасындағы ынтымақтастықты арттыру, баланың жеке тұлғасының дамуына жағдайлар тудыру. 
Күн тәртібінде:
1. Есімдер тізбегі.
2. Сұрақ – жауап 
3. Ойын «Балаңызбен қалай ойнар едіңіз?»
4. Балаға айтуға болмайтын 10 сөз.
5.«Балалық – шаққа саяхат»
Жиналыстың барысы:
Сәлеметсіздер ме, құрметті ата – аналар!
1. Есімдер тізбегі. Ойынды бірінші отырған қатысушы бастайды. Кейінгілердің міндеті осы бірінші ойыншының атын шеңбер бойымен жылжыта отырып, түрлендіре атау. Барлық ойыншылардың аты аталады.
- Өз есімдеріңізді түрлендіре естігенде қандай сезімде болдыңыздар? Біздің есіміміз өзіміз үшін дүниедегі ең керемет әуен секілді. Сондықтан бұдан былай үнемі бір – бірімізге қарап сөйлегенде әңгімемізді міндетті түрде есімімізді еркелете, жағымды атаудан бастайық. 
2.Сұрақ – жауап.
1-сұрақ: Балаңыз белгісіз себеппен жылап, жұбанбай жатса қандай амал жасайсыз?
2-сұрақ:Бала берілген тапсырманы орындағысы келмегендей жағдайда қандай шара қолданасыз? Т.б.
3. «Балаңызбен қалай ойнар едіңіз?» ойыны.
(сурет бойынша ертегінің атауын тауып, сахналап көрсету) Шалқан, Бауырсақ.
Балаларды бір нәрсеге үйрету үшін алдымен оны ойында үйретуіміз керек. Елбасымыз Н.Ә.Назарбаев халыққа жолдауында былай деген: «Сіздер мен біздер тек болашақ буынды ғана емес, жалпы адамзаттың қадір-қасиеттердің мән-мағынасын түсінетін жаны да, тәні де таза, білімді патриот азаматтар тәрбиелеуге міндеттіміз». Олай болса құрметті ата-аналар бала тәрбиесіне тек қана қоршаған орта немесе ұстаздар ғана емес, отбасы да жауапты. 
4. Балаға айтуға болмайтын 10 сөз.
Психологтар баланың жасына қарамастан, оларға ауыр тиетін сөздер тізімін жариялады. Әлі тілі шықпаған баланың өзі де сіздің жеткізу мәнеріңізге қарап оның мағынасын түсінеді екен.
1. Сенің қолыңнан түк келмейді – әкел, өзім жасаймын!
Мамандардың айтуынша, бұл баланы алдын ала сәтсіздікке байлайды. Ол өзін ақылсыз және икемсіз сезінеді. Және алдағы уақытта үлкендер тағы ұрсады деп жаңа бастама алудан қорқады.
2. Ұста, тек тынышталшы! 
Кей ата – ана бірнеше сағаттық «берші, алып берші» деген ыңылдауды көтере алмайды. Бірақ, ақыр соңында баланың сұрағанын беруге келіскенде, ата – ана өздері байқамастан, баланың ыңылдаумен сұрағанына қол жеткізуге, ал мамасының «жоғына» мән бермеуге жаман үйретеді.
3. Тағы да мұндайды байқасам – таяқ жейсің!
Қалыптасқан дағдыға сай, барлығы осы құр қоқан – лоққымен шектеледі. Не әкесі, не анасы жазаны жүзеге асырмайды, ал бала бос қорқақ болатынын анық білу керек. Ал үлкендердің кенеттен ренжуі еш нәтиже бермейді. 
4. Мен саған дереу доғар дедім! 
Баламен бұлай дөрекі сөйлеуге болмайды. Бұл сіздің балаңыз ғой. Егер байқамай ашуыңызды көрсетсеңіз, кешірім сұраңыз. Бала өзін еш құқықсыз сезініп, ренжиді. Сондықтан «доғарудың» орнына қарсы шығып, кішкентайлары жылап, жасөспірімдері үнсіз өз жайына кетіп, тұйықталып қалады. Қысқасы, қалай болғанда да, бұл сөз қалауыңызға жеткізбейді. 
5. Сен мынаны түсінуге тиіссің...
Көптеген бала бұл сөз бен оның қыңқылдақ жалғасына кертартпалық көрсетеді. Бала бұлай ақыл айтуды түсінбейді. 
5. «Балалық – шаққа саяхат»
Құрметті ата-аналар бәріміз жайғасып, көзімізді жұмып бір сәт тынышталып отырып, еркін тыныс алып осы бір тынысымыз арқылы бақытты балалық-шаққа шолу жасайық: 
«Жаздың әдемі шуақты күні. Сіз анаңызбен қол ұстасып келе жатырсыз. Үстіңізге ең сүйікті көйлегіңізді киіп, анаңыз екеуіңіз қуаныштысыз. Сіз ойнап жүгіріп анаңыздың алдына шығып кеттіңіз. Біраздан соң жақын адамыңыздан алшақтап кеткеніңізді сезініп, жүгіріп қолынан ұстадыңыз. Әлгі адам сізге күліп қарады. Көзіңізді көтеріп қарасаңыз алдыңызда мүлдем таныс емес адам тұр екен. Сіз тез ғана қолыңызды алып тастап, жан-жағыңызға қарадыңыз. Енді жайлап көздерімізді ашамыз». Қандай сезімде болдыңыз?
Ата-аналар жауабы:
· Қорқыныш сезімі пайда болды.
Осындай қорқыныш сезімі балаларыңыздың бойында ешқашан болмасын - дей отыра барлықтарыңыз алақандарыңызды алға созуларыңызды өтінемін. Оң жақ алақанымыз отбасы болса, сол жақ алақанымыз мектеп болсын. Ал енді үнемі ауызбіршілігіміз мол болып, жұмысымыз алға қарай өрлей берсін деген мақсатта алақандарымызды соғып қояйық.
                                     МКҚК«Құлыншақ балалар бақшасы»

